hu hu hu hu hu sl hu hu hu hu hu hu hu hu hu hu hu hu hu hu hu hu hu hu hu hu id hu hu hu hu hu hu hu hu hu hu hu en pl hu hu hu hu hu hu de hu hu hu hu hbs_lat hu hu hu hu hu hu
Oldal kiválasztása. Berekerdő Óvoda     Bemutatkozás     Csoportjaink         Nyuszi csoport         Süni csoport         Katica csoport         Mókus csoport     Óvónők és dadusok     Galéria Tudnivalók     Beiratkozás     Térítési díjak     Étkezés     Felszerelés     Letölthető dokumentumok     Hasznos Hírek, események     Nyílt napok     havi programok Elérhetőségek Cím kiválasztása.
Nagyobb betűk Kontraszt Szürkítés Inverz színek Sötét kontraszt Világos kontraszt Kurzor Láthatóbb linkek Vezető vonal Láthatóbb fókusz
3396 Kerecsend, Arany János utca 2.
A kerecsendi Berekerdő Óvoda Nyuszi csoportja kiscsoportként működik. A csoport egy 50 m2 csoportszobában éli mindennapjait. Tágas, világos, színes bútoraival barátságos, környezetet teremtve a gyerekeknek. A csoportszoba nagy terasszal összekötve csatlakozik a parkosított udvarhoz. A mosdó, öltöző esztétikusan berendezett a gyerekek szükségleteinek megfelelően.
A 2021/2022-es nevelési évben 22 gyermek jár ebből 12 kislány 10 kisfiú. A gyermekek neveléséről Brigi és Niki óvó nénik, valamint Andi dajka néni gondoskodik, a gondozási teendőkbe pedig Kitti néni van még a segítségünkre.
Óvodánkban lehetőség van arra, hogy a gyerekek óvodakezdését, az édesanyjuktól történő elválást „anyás” befogadás során megkönnyítsük. Örömmel vettük, hogy csoportunkba az édesanyák nagy része élt ezzel a lehetőséggel, így összességében elmondható, hogy a kicsik óvodai beszoktatása zökkenőmentesen történt. A gyerekek többsége örömmel jön óvodába és az elválást követően hamarosan elmélyülten játszanak, vagy vesznek részt az általunk kínált tevékenységek valamelyikében.
Csoportunk „kuckósított” kialakításánál igyekeztünk figyelembe venni a gyerekek igényeit, valamint megteremteni a gondtalan játék, illetve a játékba ágyazott tanulás feltételeit.
Kialakítottunk egy Mese-báb kuckót segítve a gyermekek beszédfejlődését, képzelőerejét, valamint babaszobát, babakonyhát, fodrászos sarkot segítve a szerepjáték alakulását.
Rajzfal, kreatív és élő sarok várja a kicsiket, ahol megismerhetik az alkotás örömét, valamint a halak és kedvenc bogárkák gondozása során a környezet és a természet szeretetére neveljük a hozzánk járó gyerekeket. Igyekszünk színes, sokrétű tevékenységeket felkínálva segíteni a gyermek személyiségének fejlődését, alakulását. Figyelembe vesszük a gyerekek egyéni és életkori sajátosságaikat, elfogadó, szeretetteljes, családias légkört alakítanunk ki a gyerekek számára.
A szülőkkel napi kapcsolatban vagyunk. Évi két alkalommal fogadóórát tartunk, ahol alkalom adódik beszélgetni a gyerekek fejlődéséről, tanácsok adására nyílik lehetőség az otthoni fejlesztéshez. Nyílt napjainkon betekintést kapnak a csoport mindennapi életébe, megfigyelhetik gyermekeik viselkedését, bekapcsolódhatnak tevékenységekbe. Szülői értekezleteken, interaktív módon dolgozunk fel témákat, melyek éppen aktuálisak a csoport életében. A szülőkkel facebook kapcsolatot is fenntartunk, mely segítségével az aktuális dolgokat, képeket meg tudjuk osztani.
Bukta Sándorné Brigi néni vagyok, és óvodapedagógusként 1999-től dolgozok kisebb-nagyobb megszakításokkal a kerecsendi Berekerdő Óvodában.  Diplomámat a Debreceni Egyetem Wargha István pedagógiai karának óvodapedagógus szakán szereztem 2000-ben. Az évek során folyamatosan vettem részt továbbképzéseken (roma pedagógia, anyanyelvi nevelés, drámapedagógia, stb.), fő területem a bábjáték és a mese. Diplomamunkámat a bábjáték személyiség fejlesztő hatásáról írtam, mert hiszek a mese személyiség fejlesztő-, és képzelet alakító erejében. Munkámat a Tevékenységközpontú Óvodai Nevelési Program adaptációja alapján végzem, program a gyermekközpontúságot, ismeretszerzést, személyiség fejlesztést tevékenységekbe ágyazottan, minél több érzékszerv bevonásával valósítja meg a helyi sajátosságok figyelembevételével, a gyerekekkel való egyéni bánásmód elvét szem előtt tartva, differenciált fejlesztéssel.
2020-ban pedagógus minősítési eljárás során pedagógus II. fokozatba léptem, jelenleg pedig a Nyuszi csoport oszlopos tagjaként, a kiscsoportosok beilleszkedését segítem. Célom a gyermekek sokoldalú, játékos személyiség fejlesztése, szeretetteljes elfogadó légkör megteremtése.
„ A gyermek olyan, mint egy pillangó a szélben, néhány magasabbra tud repülni, mint mások, de mindegyik a legjobb tudása szerint repül. Miért is hasonlítanád össze őket?
Mindegyik más, mindegyik különleges, mindegyik gyönyörű!
Koczka Nikoletta vagyok, és 2020-tól dolgozok pedagógiai asszisztensként, majd 2021 szeptemberétől óvodapedagógusként a kerecsendi Berekerdő Óvodában.  Diplomámat az egri Eszterházy Károly Egyetemen szereztem 2021-ben óvodapedagógus szakon. Az elmúlt években folyamatosan vettem részt továbbképzéseken, többek között Boldog Óvoda Program, a gyermeki agresszió erőszakmentes kezelése, környezetvédelem. Munkámat a Tevékenységközpontú Óvodai Nevelési Program adaptációja alapján végzem, a program a gyermekközpontúságot, ismeretszerzést, személyiség fejlesztést tevékenységekbe ágyazottan, minél több érzékszerv bevonásával valósítja meg a helyi sajátosságok figyelembevételével, a gyerekekkel való egyéni bánásmód elvét szem előtt tartva, differenciált fejlesztéssel.
Jelenleg a Nyuszi csoport óvodapedagógusa vagyok és célomnak tartom, hogy a csoportomban megteremtsem a nyugodt és családias légkört, melyben a gyermekek kibontakoztathatják személyiségüket, nevelkedhetnek és fejlődhetnek. Elengedhetetlen számomra a fenntarthatóság, környezetvédelem, melyet napi szinten próbálok beilleszteni tevékenységeinkbe, témaheteinkbe, hogy minden gyermek elsajátíthassa a környezettudatos magatartást. Állat szeretetemből adódóan a csoportban különleges állatokról is gondoskodunk, mint például a Jávai sziszegő csótány.
A honlap elkészítését a támogatta az projekt során.
A honlap motorja a
Honlapunk cookie-kat használ, hogy a honlapunkon tett lépéseiről statisztikákat készíthessünk. Ha tovább használja honlapunkat, azzal hozzájárul a cookie-k használatához. Ezzel a tevékenységünkkel mi nem tudjuk Önt személyesen beazonosítani.
Marketing és statisztikai sütik